ADDYSG, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Addysg (Gwahardd Disgyblion ac Apelau) (Cymru) (Diwygiadau Amrywiol) 2004 a deuant i rym ar 1 Medi 2004. 2 Mae'r Rheoliadau hyn yn gymwys i Gymru. Dehongli 2 Yn y Rheoliadau hyn — ystyr “ Rheoliadau 2003 ” (“ the 2003 Regulations ”) yw Rheoliadau Addysg (Gwahardd Disgyblion ac Apelau) (Ysgolion a Gynhelir) (Cymru) 2003 ; ystyr “ Rheoliadau UCD 2003 ” (“ the 2003 PRU Regulations ”) yw Rheoliadau Addysg (Gwahardd Disgyblion ac Apelau) (Unedau Cyfeirio Disgyblion) (Cymru) 2003 ). Darparu gwybodaeth 3 Yn rheoliad 5(1)(a) o Reoliadau 2003 mewnosoder y geiriau “dyddiad geni,” o flaen y gair “rhyw”. 4 Yn rheoliad 6(1)(a) o Reoliadau UCD 2003 mewnosoder y geiriau “dyddiad geni,” o flaen y gair “rhyw”. Swyddogaethau'r corff llywodraethu mewn perthynas â disgyblion sydd wedi'u gwahardd 5 1 Yn lle rheoliad 6(3) o Reoliadau 2003 rhodder — 3 Rhaid i'r corff llywodraethu ystyried a ddylai'r disgybl gael ei dderbyn yn ôl ai peidio ac os yw o'r farn y dylid derbyn y disgybl yn ôl, rhaid iddo yn ychwanegol ystyried a ddylai'r disgybl gael ei dderbyn yn ôl ar unwaith, neu ei dderbyn yn ôl erbyn dyddiad penodol ac ystyried os na fyddai'n ymarferol i'r pennaeth gydymffurfio â chyfarwyddyd yn mynnu bod y disgybl yn cael ei dderbyn yn ôl. 2 Yn rheoliad 6(4), mewnosoder ar ôl y geiriau “rhaid iddo” y geiriau “, onid yw o'r farn na fyddai'n ymarferol i'r pennaeth gydymffurfio â chyfarwyddyd yn mynnu bod y disgybl yn cael ei dderbyn yn ôl,”. 3 Yn rheoliad 6(6) — i yn y fersiwn Cymraeg, yn lle'r geiriau “y dylid derbyn disgybl yn ôl” rhodder y geiriau “na ddylid derbyn disgybl yn ôl”; a ii ar ôl y geiriau “na ddylid derbyn disgybl yn ôl” (fel y'u hamnewidir gan baragraff (i) uchod) mewnosoder y geiriau “neu ar ôl penderfynu y dylid derbyn disgybl yn ôl, yn penderfynu peidio â rhoi cyfarwyddyd i'r pennaeth yn mynnu bod y disgybl yn cael ei dderbyn yn ôl”. Swyddogaethau awdurdod addysg lleol mewn perthynas â disgyblion wedi'u gwahardd am gyfnod penodedig 6 1 Yn lle rheoliad 7(3) o Reoliadau UCD 2003 rhodder— 3 Rhaid i'r awdurdod addysg lleol ystyried a ddylai'r disgybl gael ei dderbyn yn ôl ai peidio ac os yw o'r farn y dylid derbyn y disgybl yn ôl, rhaid iddo yn ychwanegol ystyried a ddylai'r disgybl gael ei dderbyn yn ôl ar unwaith, neu ei dderbyn yn ôl erbyn dyddiad penodol ac ystyried os na fyddai'n ymarferol i'r athro neu athrawes â gofal gydymffurfio â chyfarwyddyd yn mynnu bod y disgybl yn cael ei dderbyn yn ôl. 2 Yn rheoliad 7(4), mewnosoder ar ôl y geiriau “rhaid iddo” y geiriau “, onid yw o'r farn na fyddai'n ymarferol i'r athro neu athrawes â gofal gydymffurfio â chyfarwyddyd yn mynnu bod y disgybl yn cael ei dderbyn yn ôl,”. 3 Yn rheoliad 7(6), ar ôl y geiriau “na ddylid derbyn disgybl yn ôl” mewnosoder y geiriau “, neu, ar ôl penderfynu y dylid derbyn disgybl yn ôl, yn penderfynu peidio â rhoi cyfarwyddyd i'r athro neu athrawes â gofal yn mynnu bod y disgybl yn cael ei dderbyn yn ôl”. Gwaharddiadau — safon y prawf 7 Ar ôl rheoliad 8 o Reoliadau 2003 mewnosoder — Gwaharddiadau — safon y prawf 8A Os yw'n fater — a i'r pennaeth, wrth arfer pŵer a roddwyd gan adran 52(1) o Ddeddf 2002, b i'r corff llywodraethu, wrth arfer swyddogaethau o dan reoliad 6, neu c i banel apêl a ffurfiwyd yn unol â pharagraff 2 o'r Atodlen, wrth arfer swyddogaethau o dan reoliad 7, i sefydlu unrhyw ffaith, rhaid penderfynu a gafodd y ffaith ei sefydlu yn ôl pwysau tebygolrwydd. . 8 Ar ôl rheoliad 9 o Reoliadau UCD 2003 mewnosoder — Gwaharddiadau — safon y prawf 9A Os yw'n fater — a i'r athro neu athrawes â gofal uned cyfeirio disgyblion, wrth arfer y pŵer a roddwyd gan adran 52(2) o Ddeddf 2002, b i'r awdurdod addysg lleol, wrth arfer swyddogaethau o dan reoliad 7, neu c i banel apêl a ffurfiwyd yn unol â pharagraff 2 o'r Atodlen i Reoliadau 2003 fel y'i haddaswyd, wrth arfer swyddogaethau o dan reoliad 8, i sefydlu unrhyw ffaith, rhaid penderfynu a gafodd y ffaith ei sefydlu yn ôl pwysau tebygolrwydd. . Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 D. Elis-Thomas Llywydd y Cynulliad Cenedlaethol 13 Gorffennaf 2004